Skulle den 7 maj 2014 bestille billet fra Zürich til København, og går derfor ind på SAS hjemmeside, og forsøger at bestille en billet. Ved betaling kan man vælge at betale med flere slags kort, og jeg vælger Visa kort. Jeg får herefter en fejlmeddelelse, at der er problemer med kortformen og betaling ikke er gennemført, hvorefter jeg prøver igen et par gange med samme resultat.

Herefter bestiller jeg en billet hos Easyjet istedet uden problemer.

14 dage senere opdager jeg, at SAS har hævet et beløb på min konto for bestilling af rejse Zürich/København. Jeg har ikke modtaget nogen bekræftigelse på køb af rejse hos SAS og ringer derfor og gør dem opmærksom på problemet.

Efter langt om længe at have ledt efter et telefonnummer, man kan ringe til, taler jeg med en medarbejder som fortæller mig, at hun ikke kan gøre noget, men at jeg i øvrigt i den bestilling, jeg mod mit vidende har foretaget, er kommet til at skrive forkert email adresse, og at det er derfor, at jeg ikke har modtaget nogen billet eller ordrebekræftigelse. Det er jeg selvfølgelig ikke tilfreds med, hvilket jeg fortæller hende, men medarbejderen fortæller mig, at hvis jeg ikke er tilfreds, kan jeg sende en klage til deres Customer Care afdeling.

Jeg sender selvfølgelig klagen, da jeg er vred over, at SAS har tilladt sig at hæve over 1.200 kr på min konto uden mit vidende og på grund af, at der er fejl på deres bestillingsside. Jeg modtager en mail hvori der står, at de har modtaget min klage, og af svartiden vil være 2 - 3 uger.

Efter 1 1/2 måned må jeg selv rykke for svar på min klage. Jeg taler med en SAS ansat, som siger hun vil undersøge sagen og ringe tilbage dagen efter. Hun ringer så først 2 dage efter og spørger mig, hvad sagen drejer sig om. ARE YOU KIDDING ME???, hun har lige brugt 2 dage på at undersøge sagen, og så spørger hun mig hvad problemet er. Jeg spørger hende naturligvis om hun ikke ved, hvad sagen drejer sig om hvortil hun svarer, "nej ellers ville jeg jo ikke spørge". Jeg fortæller hende så igen, hvad sagen drejer sig om, hvorefter hun siger hun vil ringe tilbage, når hun har talt med baglandet.

Hun ringer så et par timer efter og fortæller mig, at jeg ikke kan få min penge retur, da det jo er min egen skyld, at jeg har skrevet forkert email adresse på bestillingen, altså den bestilling, hvor jeg fik at vide, at betaling IKKE var gennemført på grund af problemer ved betaling at VISA kort. Det er jeg naturligvis utilfreds med, hvortil hun siger, at så kan jeg sende en klage til Customer Care!!! Jeg kan godt forstå, at SAS kører med underskud, når det er sådan nogle inkompetente medarbejdere, der er ansat. Hvad havde hun forestillet sig, at jeg skulle sende den samme klage igen for herefter selv at måtte rykke for svar et par måneder efter, hvorefter at skulle tale med en medarbejder, der ikke har undersøgt noget som helst omkring sagen på trods af, at medarbejderen har haft 2 dage til at undersøge sagen i. 

Nu vil jeg gå rettens vej, da jeg mener, at jeg er berettiget til at få returneret mine penge, da jeg har betalt for en vare, jeg ikke har haft mulighed for at bekræfte. Der må være visse regler inden for Internet handel.

En opfordring fra mig er, bestil jeres biletter et andet sted, hvis det er muligt, så I undgår at få trukket penge på jeres konti uden jeres vidende. Det firma er seriøst særdeles uprofessionelle.

Jeg skal ihvertfald nok gøre mit til at anbefale, at folk ikke rejser med SAS med mindre, det er højst nødvendigt